ddrg/super_eurlex huggingface dataset:
Oficiālais Vēstnesis L 304 , 27/11/1999 Lpp. 0014 - 0014



Komisijas Regula (EK) Nr. 2502/1999 (1999. gada 26. novembris), ar ko groza Regulu (EEK) Nr. 2166/83, ar kuru izveido licencēšanas sistēmu noteiktām zvejas vietām apgabalā uz ziemeļiem no Skotijas (Šetlandes apgabalā) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 20. decembra Regulu (EEK) Nr. 3760/92, ar ko izveido Kopienas sistēmu zvejniecībai un akvakultūrai [1], kurā jaunākie grozījumi izdarīti ar Regulu (EK) Nr. 1181/98 [2], un jo īpaši tās 7. panta 2. punktu, tā kā: (1) ar Komisijas 1983. gada 29. jūlija Regulu (EEK) Nr. 2166/83, ar ko izveido licencēšanas sistēmu noteiktām zvejas vietām apgabalā uz ziemeļiem no Skotijas (Šetlandes apgabalā) [3], ir ieviesta procedūra, kā informēt par to Kopienas zvejas kuģu pārvietošanos, kas darbojas attiecīgajā apgabalā; (2) Komisijas 1997. gada 29. jūlija Regulā (EK) Nr. 1489/97, ar ko paredz sīki izstrādātus noteikumus par to, kā piemērot Padomes Regulu (EEK) Nr. 2847/93 par kuģu satelītnovērošanas sistēmām [4], kurā jaunākie grozījumi izdarīti ar Regulu (EK) Nr. 2445/1999 [5], noteikts, kādi konkrēti dati jāpārraida Kopienas zvejas kuģiem, ko aptver kuģu satelītnovērošanas sistēmas; (3) lai attiecīgajās zvejas vietās mazinātu slodzi, kuģus, kas darbojas apgabalā uz ziemeļiem no Skotijas (Šetlandes apgabalā) un uz ko attiecas kuģu satelītnovērošanas sistēmas, un kas pārraida nepieciešamos datus, izmantojot minētās sistēmas, būtu jāatbrīvo no pienākuma informēt par to pārvietošanos; (4) attiecīgi jāgroza Regula (EEK) Nr. 2166/83; (5) šajā regulā paredzētie pasākumi saskan ar Zivsaimniecības pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulas (EEK) Nr. 2166/83 4. pantam pievieno šādu daļu: "3. Tomēr Kopienas zvejas kuģus, kas darbojas apgabalā, uz kuru attiecas kuģu satelītnovērošanas sistēmas, un kas pārraida datus, izmantojot minētās sistēmas saskaņā ar Komisijas Regulas (EK) Nr. 1489/97 [6] 3. pantu, atbrīvo no pienākuma informēt par to pārvietošanos, kā paredzēts 1. punktā." 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 26. novembrī Komisijas vārdā — Komisijas loceklis Franz Fischler [1] OV L 389, 31.12.1992., 1. lpp. [2] OV L 164, 9.6.1998., 1. lpp. [3] OV L 206, 30.7.1983., 71. lpp. [4] OV L 202, 30.7.1997., 18. lpp. [5] OV L 298, 19.11.1999., 5. lpp. [6] OV L 202, 30.7.1997., 18. lpp. --------------------------------------------------
Official Journal L 018 , 23/01/1999 P. 0007 - 0007



PADOMES REGULA (EK) Nr. 150/1999 (1999. gada 19. janvāris), ar kuru groza Regulu (EEK) Nr. 2262/84, ar ko nosaka īpašus pasākumus attiecībā uz olīveļļu EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 43. pantu, ņemot vērā Komisijas priekšlikumu[1], ņemot vērā Eiropas Parlamenta atzinumu[2], tā kā saskaņā ar Regulas (EEK) Nr. 2262/84[3] 1. panta 5. punktu Padomei ar kvalificētu balsu vairākumu pēc Komisijas priekšlikuma līdz 1999. gada 1. janvārim jāpieņem aģentūru faktisko izdevumu finansēšanas metode, ko piemēros no 1999./2000. tirdzniecības gada; tā kā ir noteikts trīs gadus ilgs pārejas laiks, kas aptver tirgus organizācijas reformu olīveļļas nozarē un kam jāsākas no 1998./1999. tirdzniecības gada; tā kā aģentūras turpinās veikt ierastos darbus kā pārejas laikā, tā arī pirmajā tirdzniecības gadā pēc šā pārejas laika; tā kā tādēļ jāparedz, ka Kopiena veic iemaksas, lai finansētu aģentūru izdevumus minētajā periodā nolūkā nodrošināt, ka tās var darboties efektīvi un saskaņā ar noteikumiem, kas ietilpst Regulā (EEK) Nr. 2262/84 paredzētās administratīvās autonomijas sistēmā, IR PIEŅĒMUSI ŠO REGULU. 1. pants Ar šo Regulas (EEK) Nr. 2262/84 1. panta 5. punkta pēdējās divas daļas aizstāj ar šādām: "No Eiropas Kopienu vispārējā budžeta apmaksā 50 % aģentūru faktisko izdevumu trīs gadus ilgā laikposmā no 1999./2000. tirdzniecības gada. Līdz 2001. gada 1. oktobrim Komisija apsver vajadzību turpināt Kopienas iemaksas aģentūru izdevumu finansēšanai un attiecīgā gadījumā iesniedz Padomei priekšlikumu. Saskaņā ar Līguma 43. panta 2. punktā paredzēto procedūru Padome līdz 2002. gada 1. janvārim pieņem lēmumu par attiecīgo izdevumu finansēšanu." 2. pants Šī regula stājas spēkā septītajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 19. janvārī Padomes vārdā priekšsēdētājs K.-H. FUNKE [1] OV C 384, 10.12.1998., 22. lpp. [2] Atzinums sniegts 1999. gada 13. janvārī (Oficiālajā Vēstnesī vēl nav publicēts). [3] 3 OV L 208, 3.8.1984., 11. lpp. Regulā jaunākie grozījumi izdarīti ar Regulu (EK) Nr. 2599/97 (OV L 351, 23.12.1997., 17. lpp.).
Oficiālais Vēstnesis L 062 , 03/03/1998 Lpp. 0021 - 0022



Komisijas Regula (EK) Nr. 497/98 (1998. gada 27. februāris) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EEK) Nr. 2658/87 par tarifu un statistikas nomenklatūru un par kopējo muitas tarifu [1], kurā jaunākie grozījumi izdarīti ar Komisijas Regulu (EK) Nr. 2509/97 [2], un jo īpaši tās 9. pantu, tā kā, lai nodrošinātu minētās regulas pielikumā pievienotās kombinētās nomenklatūras vienādu piemērošanu, ir jāparedz pasākumi attiecībā uz šīs regulas pielikumā minēto preču klasifikāciju; tā kā Regulā (EEK) Nr. 2658/87 ir paredzēti kombinētās nomenklatūras interpretācijas vispārīgie noteikumi un šie noteikumi ir piemērojami arī jebkurai citai nomenklatūrai, kas pilnīgi vai daļēji uz to pamatojas vai kas tai pievieno papildu apakšiedaļas, un kas ir ieviesta ar īpašiem Kopienas noteikumiem, lai piemērotu tarifus un citus pasākumus, kuri attiecas uz preču tirdzniecību; tā kā atbilstīgi minētajiem vispārīgiem noteikumiem preces, kas raksturotas šīs regulas pielikuma tabulas 1. ailē, jāklasificē saskaņā ar attiecīgiem KN kodiem, kas norādīti 2. ailē, pamatojumu sniedzot 3. ailē; tā kā ir atzīts, ka uz juridiski saistošu informāciju par tarifiem, ko attiecībā uz preču klasifikāciju kombinētajā nomenklatūrā sniedz dalībvalstu muitas dienesti un kas neatbilst šajā regulā noteiktajām tiesībām, personas, kuru rīcībā ir šāda informācija, var turpināt atsaukties trīs mēnešus, pamatojoties uz 12. panta 6. punktu Padomes 1992. gada 12. oktobra Regulā (EEK) Nr. 2913/92, ar ko izveidots Kopienas Muitas kodekss [3]; tā kā Muitas Kodeksa komitejas Tarifu un statistikas nomenklatūras nodaļa tās priekšsēdētāja noteiktajā laikā nav sniegusi atzinumu, IR PIEŅĒMUSI ŠO REGULU. 1. pants Preces, kas raksturotas pielikuma tabulas 1. ailē, kombinētajā nomenklatūrā klasificē ar attiecīgiem KN kodiem, kas norādīti minētās tabulas 2. ailē. 2. pants Uz juridiski saistošu informāciju par tarifiem, ko sniedz dalībvalstu muitas dienesti, bet kas neatbilst šajā regulā noteiktajām tiesībām, var turpināt atsaukties trīs mēnešus, pamatojoties uz 12. panta 6. punktu Regulā (EEK) Nr. 2913/92. 3. pants Šī regula stājas spēkā divdesmit pirmajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 27. februārī Komisijas vārdā — Komisijas loceklis Mario Monti [1] OV L 256, 7.9.1987., 1. lpp. [2] OV L 345, 16.12.1997., 44. lpp. [3] OV L 302, 19.10.1992. 1. lpp. -------------------------------------------------- PIELIKUMS Apraksts | Klasifikācija KN kods | Pamatojums | (1) | (2) | (3) | Brommetāna (67 % no svara) un hlorpikrīna (33 % no svara) maisījums, ko izmanto augsnes pirmssējas apstrādē kaitēkļu iznīcināšanai. | 38081090 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, 38. nodaļas 1.a) piezīmes 2. apakšpunktu, kā arī KN kodu 3808, 380810 un 38081090 aprakstu. | --------------------------------------------------
Oficiālais Vēstnesis L 329 , 05/12/1998 Lpp. 0009 - 0009



Komisijas Regula (EK) Nr. 2619/98 (1998. gada 4. decembris), ar ko groza Regulu (EK) Nr. 2042/98 par īpašiem nosacījumiem atbalsta piešķiršanai cūkgaļas privātai uzglabāšanai EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1975. gada 29. oktobra Regulu (EEK) Nr. 2759/75 par cūkgaļas tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 3290/94 [2], un jo īpaši tās 4. panta 6. punktu un 5. panta 4. punktu, tā kā ar Komisijas Regulu (EK) Nr. 2042/98 [3] uzņēmējiem uzliek pienākumu pēc uzglabāšanas laika posma beigām eksportēt produktus atbilstīgi glabājuma līgumam; tā kā šis noteikums ievērojami samazina atbalsta pasākumu elastīgumu un uzņēmēju interesi eksportēt; tā kā tādēļ šī prasība ir jāsvītro; tā kā, lai nodrošinātu vienādu attieksmi pret visiem uzņēmējiem, kas saņem atbalstu privātai uzglabāšanai, šī regula jāpiemēro no līgumu pieteikumu iesniegšanas sākuma, t.i., no 1998. gada 28. septembra; tā kā šajā regulā paredzētie pasākumi ir saskaņā ar Cūkgaļas pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 2042/98 1. panta 2. un 3. punktu svītro, un 4. punkts kļūst par 2. punktu. 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1998. gada 28. septembra. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 4. decembrī Komisijas vārdā — Komisijas loceklis Franz Fischler [1] OV L 282, 1.11.1975., 1. lpp. [2] OV L 349, 31.12.1994., 105. lpp. [3] OV L 263, 26.9.1998., 12. lpp. --------------------------------------------------
Oficiālais Vēstnesis L 166 , 11/06/1998 Lpp. 0001 - 0002



Padomes Regula (EK, EOTK, Euratom) Nr. 1197/98 (1998. gada 5. jūnijs), ar kuru groza Regulu (EEK, Euratom, EOTK) Nr. 260/68, ar ko paredz Eiropas Kopienu nodokļa piemērošanas nosacījumus un procedūru EIROPAS SAVIENĪBAS PADOME, ņemot vērā Līgumu par vienotas Eiropas Kopienu Padomes un vienotas Eiropas Kopienu Komisijas izveidi, ņemot vērā Protokolu par privilēģijām un imunitāti Eiropas Kopienās, un jo īpaši tā 13. un 23. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], (1) tā kā Eiropas Monetārais institūts ir sniedzis atzinumu [3]; (2) tā kā Eiropas Centrālā banka jau ir izveidota; (3) tā kā Eiropas Kopienu nodokli, ievērojot Regulā (EEK, Euratom, EOTK) Nr. 260/68 [4] paredzētos noteikumus un kārtību, ir jāpiemēro arī Eiropas Centrālā bankas Padomes un Ģenerālpadomes locekļu un minētās bankas personāla algām, darba samaksai un ienākumiem, tā kā ir lieki šo nodokli piemērot Eiropas Monetārajam institūtam no institūta likvidēšanas brīža, IR PIEŅĒMUSI ŠO REGULU. 1. pants No dienas, kad ir pabeigta Eiropas Monetārā institūta likvidācija, ir atcelts 12.a pants Regulā (EEK, Euratom, EOTK) Nr. 260/68. 2. pants Regulu (EEK, Euratom, EOTK) Nr. 260/68 papildina ar šādu pantu: "12.c pants Šo Regulu piemēro Eiropas Centrālās bankas Padomes un Ģenerālpadomes locekļiem, tās personālam un personām, kam tā maksā pensijas, kuri iekļauti kategorijās, ko Padome noteikusi, piemērojot 16. panta pirmo daļu Protokolā par privilēģijām un imunitāti Eiropas Kopienās, attiecībā uz algām, darba samaksu un ienākumiem, kā arī invaliditātes, izdienas un apgādnieka zaudējuma pensijām, ko maksā banka." . 3. pants Šo regulu piemēro no 1998. gada 1. jūnija. 4. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 1998. gada 5. jūnijā Padomes vārdā — priekšsēdētājs G. Brown [1] OV C 118, 17.4.1998., 14. lpp. [2] Atzinums sniegts 1998. gada 28. maijā (Oficiālajā Vēstnesī vēl nav publicēts). [3] Atzinums sniegts 1998. gada 6. aprīlī (Oficiālajā Vēstnesī vēl nav publicēts). [4] OV L 56, 4.3.1968., 8. lpp. Regula, kurā jaunākie grozījumi izdarīti ar Regulu (EOTK, EEK, Euratom) Nr. 2190/97 (OV L 301, 5.11.1997., 1. lpp.). --------------------------------------------------
Oficiālais Vēstnesis L 347 , 18/12/1997 Lpp. 0006 - 0006



Padomes Regula (EK) Nr. 2536/97 (1997. gada 16. decembris), ar kuru groza Regulu (EEK) Nr. 338/91, ar ko nosaka Kopienas standarta kvalitāti svaigiem un atdzesētiem aitu liemeņiem, un Regulu (EEK) Nr. 2137/92, kas attiecas uz Kopienas shēmu aitu liemeņu klasifikācijai un nosaka Kopienas standarta kvalitāti svaigiem un atdzesētiem aitu liemeņiem EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes 1989. gada 25. septembra Regulu (EEK) Nr. 3013/89 par aitas un kazas gaļas tirgus kopējo organizāciju [1], un jo īpaši tās 4. panta 2. punktu, ņemot vērā Komisijas priekšlikumu, tā kā Padomes Regulu (EEK) Nr. 338/91 [2] piemēro līdz 1997. tirdzniecības gada beigām, kamēr nav noteikti Kopienas standarti liemeņu klasifikācijai; tā kā sekmes liemeņu klasifikācijas piemērošanā nav pietiekamas, lai varētu aizstāt esošo Kopienas standarta kvalitāti ar attiecīgajiem standartiem; tā kā tādēļ būtu jāsaglabā esošā standarta kvalitāte; tā kā, ņemot vērā secinājumus Komisijas ziņojumā par to, kā īstenot Regulu (EEK) Nr. 2137/92 [3], pagaidām nevajadzētu īstenot Padomes pašas noteikto mērķi visās kautuvēs, kas apstiprinātas Kopienas iekšējai tirdzniecībai, obligāti lietot Kopienas shēmas, ja iespējams, 1999. tirdzniecības gadā un katrā ziņā pirms 2000. gada 1. janvāra; kā arī būtu tomēr jāparedz iespēja pārskatīt šo mērķi, pamatojoties uz ziņojumu, ko Komisija iesniedz pirms 2002. gada 31. jūlija; tā kā nolūkā atvieglot cenu ziņošanu, būtu jāļauj dalībvalstīm Regulas (EEK) Nr. 2137/92 III pielikumā paredzēto "C" kategoriju sadalīt divās apakškategorijās, IR PIEŅĒMUSI ŠO REGULU. 1. pants Svītro Regulas (EEK) Nr. 338/91 2. panta otro daļu. 2. pants Šādi groza Regulu (EEK) Nr. 2137/92: 1. Ar šādu daļu papildina 3. panta 3. punktu: "Dalībvalstis, izmantojot III pielikumā paredzēto klasifikācijas sistēmu, drīkst sadalīt "C"; kategoriju divās apakškategorijās"; 2. Ar šādu tekstu aizstāj 9. pantu: "9. pants Komisija ne vēlāk kā 2002. gada 31. jūlijā iesniedz Padomei ziņojumu par šo noteikumu darbību, vajadzības gadījumā pievienojot attiecīgus priekšlikumus, jo īpaši attiecībā uz shēmu liemeņu klasifikācijai, ar nolūku noteikt to piemērošanu par obligātu, ja tas ir iespējams." 3. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1997. gada 16. decembrī Padomes vārdā — priekšsēdētājs F. Boden [1] OV L 289, 7.10.1989., 1. lpp. Regulā jaunākie grozījumi izdarīti ar Regulu (EK) Nr. 1589/96 (OV L 206, 16.8.1996., 25. lpp.). [2] OV L 41, 14.2.1991., 1. lpp. Regulā jaunākie grozījumi izdarīti ar Regulu (EK) Nr. 1278/94 (OV L 140, 3.6.1994., 5. lpp.). [3] OV L 214, 30.7.1992., 1. lpp. Regulā jaunākie grozījumi izdarīti ar Regulu (EK) Nr. 1278/94. --------------------------------------------------
Oficiālais Vēstnesis L 036 , 16/02/1995 Lpp. 0001 - 0001



Komisijas Regula (EK) Nr. 306/95 (1995. gada 15. februāris), ar kuru groza Regulu (EEK) Nr. 3515/92, ar ko nosaka kopīgus sīki izstrādātus noteikumus, kā piemērot Padomes Regulu (EEK) Nr. 1055/77 par intervences aģentūras iepirktu produktu glabāšanu un pārvietošanu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1977. gada 17. maija Regulu (EEK) Nr. 1055/77 par intervences aģentūras iepirktu produktu glabāšanu un pārvietošanu [1] un jo īpaši tās 4. pantu, tā kā sakarā ar Austrijas, Somijas un Zviedrijas iestāšanos Eiropas Savienībai jāievieš valodnieciski grozījumi Komisijas Regulā (EEK) Nr. 3515/92 [2]; tā kā šajā regulā paredzētie pasākumi saskan ar visu attiecīgo vadības komiteju atzinumu, IR PIEŅĒMUSI ŠO REGULU. 1. pants Ar šo Regulu (EEK) Nr. 3515/92 groza šādi. 1. Regulas 2. panta otrajā daļā pievieno šādus ierakstus: "— , — Interventiotuotteita, jotka ovat … (interventioelimen nimi ja osoite) hallussa ja jotka on tarkoitus varastoida … (kyseessä olevan maan ja ehdotetun varastointipaikan osoite). Asetuksen (ETY) N:o 1055/77 2 artiklan ensimmäisen luetelmakohdan mukainen soveltaminen.". 2. Regulas 5. panta pirmajā daļā pievieno šādus ierakstus: "— Interventionsprodukter — överföringsförfarande, — Interventiotuotteita — siirtotoimi". 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1995. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 15. februārī Komisijas vārdā — Komisijas loceklis Franz Fischler [1] OV L 128, 24.5.1977., 1. lpp. [2] OV L 355, 5.12.1992., 15. lpp. --------------------------------------------------
Oficiālais Vēstnesis L 155 , 06/07/1995 Lpp. 0008 - 0008



Komisijas Regula (EK) Nr. 1627/95 (1995. gada 5. jūlijs), ar ko groza Komisijas Regulu (EK) Nr. 3168/94 (1994. gada 21. decembris), ar kuru tiek ieviesta Kopienas importa licence, ko izmanto, piemērojot Padomes Regulu (EK) Nr. 517/94 par kopīgiem noteikumiem tekstilizstrādājumu importam no dažām trešām valstīm, uz kurām neattiecas divpusēji nolīgumi, protokoli vai citas vienošanās, vai arī citi īpaši noteikumi par importu Kopienā, un ar kuru groza dažus minētās regulas noteikumus EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regula (EK) Nr. 517/94 (1994. gada 7. marts) par kopīgiem noteikumiem tekstilizstrādājumu importam no dažām trešām valstīm, uz kurām neattiecas divpusēji nolīgumi, protokoli vai citas vienošanās, vai arī citi īpaši noteikumi par importu Kopienā [1], kurā jaunākie grozījumi izdarīti ar Regulu (EK) Nr. 1325/95 [2], un jo īpaši tās 21. pantu, tā kā Komisijas Regulā (EK) Nr. 3168/94 [3] ir dažas kļūdas tās formulējumā, ņemot vērā Regulas (EK) Nr. 517/94 21. panta 3. punktu, uz kuru pamatojas šī Regula; tāpēc stāvoklis ir jāizlabo, grozot Regulu (EK) Nr. 3168/94 ar atpakaļejošu spēku no Regulas (EK) Nr. 3168/94 spēkā stāšanās dienas; tā kā šajā regulā paredzētie pasākumi ir saskaņā ar Tekstilkomitejas atzinumu, IR PIEŅĒMUSI ŠO REGULU. 1. pants Komisijas Regulā (EK) Nr. 3168/94 izdara šādus grozījumus. 1. Nosaukumā svītro vārdus "un ar kuru groza dažus minētās regulas noteikumus". 2. Preambulas otrajā daļā svītro frāzi "un jāgroza vai jāpapildina daži noteikumi Regulā (EK) Nr. 517/94". 3. Regulas 1. pantā frāzi "Regulu (EK) Nr. 517/94 groza šādi." aizstāj ar frāzi "Piemērojot Regulu (EK) Nr. 517/94, importa atļaujas un izraksti tiek izsniegti saskaņā ar attiecīgajiem nosacījumiem, un tie atbilst pielikumā norādītajam paraugam.". 4. Regulas 1. pantā svītro frāzi "1. Regulas 18. panta 1. punktam pievieno šādu daļu:". 5. Regulas 1. pantā svītro 2. un 3. punktu. 6. Pielikumā svītro virsrakstu "VIII pielikums"; 7. Pielikumā 5. punktu aizstāj ar šādu punktu: "5. Izdodot importa licences vai to izrakstus, attiecīgās dalībvalsts kompetentā iestāde tiem piešķir izdošanas numuru. Licenču numurus elektroniski dara zināmus Komisijai, izmantojot vienoto sakaru tīklu, kas izveidots ar Regulas (EK) Nr. 517/94 17. panta 4. punktu.". 2. pants Šī regula stājas spēkā nākamajā dienā pēc publicēšanas Eiropas Kopienu Oficiālajā Vēstnesī, un to piemēro no 1994. gada 24. decembra. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 5. jūlijā Komisijas vārdā — priekšsēdētāja vietnieks Leon Brittan [1] OV L 67, 10.3.1994., 1. lpp. [2] OV L 128, 13.6.1995., 1. lpp. [3] OV L 335, 23.12.1994., 23. lpp. --------------------------------------------------
Oficiālais Vēstnesis L 092 , 09/04/1994 Lpp. 0013 - 0013

Speciālizdevums somu valodā: Nodaļa 7 Sējums 5 Lpp. 0152

Speciālizdevums zviedru valodā: Nodaļa 7 Sējums 5 Lpp. 0152



Komisijas Regula (EK) Nr. 792/94 (1994. gada 8. aprīlis), ar ko nosaka sīki izstrādātus noteikumus Padomes Regulas (EEK) Nr. 3118/93 piemērošanai autopārvadātājiem, kas veic pašpārvadājumus EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1993. gada 25. oktobra Regulu (EEK) Nr. 3118/93, ar ko paredz nosacījumus, saskaņā ar kuriem ārvalstu pārvadātāji dalībvalstī drīkst sniegt kravu iekšzemes autopārvadājumu pakalpojumus [1], un jo īpaši tās 1. panta 4. punktu, tā kā kabotāžas pārvadājumu atļaujas būtu jāizsniedz gan uzņēmumiem, kas ir tiesīgi veikt pašpārvadājumus ar autotransportu, gan arī uzņēmumiem, kas veic komercpārvadājumus ar autotransportu; tā kā konkrētajai uzņēmējai dalībvalstij kabotāžas pārvadājumu atļauja būtu jāuzskata par pietiekamu apliecinājumu tam, ka uzņēmums ir tiesīgs veikt pašpārvadājumus ar autotransportu saskaņā ar pielikuma 4. punktu Padomes 1962. gada 23. jūlija Pirmajā direktīvā par kopīgo noteikumu ieviešanu attiecībā uz dažiem kravu autopārvadājumu veidiem [2], kurā jaunākie grozījumi izdarīti ar Regulu (EEK) Nr. 881/92 [3]; tā kā visus Regulā (EEK) Nr. 3118/93 izklāstītos kabotāžas pārvadājumu atļauju izsniegšanas un lietošanas noteikumus piemēro kabotāžas pašpārvadājumiem ar autotransportu; tā kā šī regula būtu jāpiemēro no 1994. gada 1. janvāra, lai to attiecinātu uz kabotāžas pašpārvadājumiem, ko jau veic saskaņā ar Regulu (EEK) Nr. 3118/93, IR PIEŅĒMUSI ŠO REGULU. 1. pants Uzņēmumi, kas dalībvalstī, kurā tie veic uzņēmējdarbību, saskaņā ar šīs dalībvalsts tiesību aktiem ir tiesīgi veikt pašpārvadājumus ar autotransportu, ir tiesīgi saņemt kabotāžas pārvadājumu atļaujas, kas minētas Regulas (EEK) Nr. 3118/93 2. pantā, ar tādiem pašiem noteikumiem, kā uzņēmumi, kas veic komercpārvadājumus ar autotransportu. 2. pants Uzņēmējas dalībvalsts iestādes uzskata kabotāžas pārvadājumu atļaujas par pietiekamu apliecinājumu tam, ka uzņēmums, kam šāda atļauja izsniegta, ir tiesīgs veikt pašpārvadājumus ar autotransportu, kā noteikts Pirmās direktīvas pielikuma 4. punktā. 3. pants Šī regula stājas spēkā tās publicēšanas dienā Eiropas Kopienu Oficiālajā Vēstnesī. To piemēro no 1994. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1994. gada 8. aprīlī Komisijas vārdā — Abel Matutes Komisijas loceklis [1] OV L 279, 12.11.1993., 1. lpp. [2] OV 70, 6.8.1962., 2005./62. lpp. [3] OV L 95, 9.4.1992., 1. lpp. --------------------------------------------------